Американци и англичани се страхуват от Русия и Трета световна война | Актуално
/Поглед.инфо/ Повечето американци смятат, че Трета световна война е неизбежна. Това се доказва от проучване, проведено от YouGov, пише "Индипендънт" (The Independent) в неделя (8 януари), цитиран от Лента.ru. Според проучването 64% от анкетираните смятат, че светът се приближава до голям въоръжен конфликт, а само 15 на сто смятат обратното. Сред възможните причини за войната в САЩ са назовани заплахата от тероризъм, както и продължаването на опозицията в Сирия и в целия Близък Изток. В проучването са взели участие девет хиляди души от девет страни. В Обединеното кралство Трета световна война са предсказали 61% от анкетираните, 19 на сто смятат обратното. Проучването също така показа, че от Русия се страхуват 71% от британците и 59% от американците. По-голямата част от анкетираните французи - 81 процента - се страхуват от тероризъм. На 31 октомври "Левада Център" публикува анкета, според която почти половината от руснаците се страхуват, че влошаването на отношенията на Русия със западните страни може да ескалират в Трета световна война. 48 на сто от анкетираните признават, че се боят от избухването на война, заради напрегнатата обстановка на международната сцена. В същото време 52% реагират положително на руската военна операция в Сирия. Източник: Лента.ру